pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. รับมอบสิ่งของบริจาคจากภาคเอกชน มูลค่ารวม 1 ล้านบาท เร่งส่งมอบให้ถึงมือกลุ่มเป้าหมายที่เดือดร้อนจากโรคโควิด-19 ทั่วประเทศ
วันอังคารที่ 12 พฤษภาคม 2563
รมว.พม. รับมอบสิ่งของบริจาคจากภาคเอกชน มูลค่ารวม 1 ล้านบาท เร่งส่งมอบให้ถึงมือกลุ่มเป้าหมายที่เดือดร้อนจากโรคโควิด-19 ทั่วประเทศ
รมว.พม. รับมอบสิ่งของบริจาคจากภาคเอกชน มูลค่ารวม 1 ล้านบาท เร่งส่งมอบให้ถึงมือกลุ่มเป้าหมายที่เดือดร้อนจากโรคโควิด-19 ทั่วประเทศ
วันนี้ (12 พ.ค. 63) เวลา 15.30 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับมอบของบริจาคจาก บริษัท ซีโน-แปซิฟิค เทรดดิ้ง (ไทยแลนด์) จํากัด ได้แก่ อาหารเช้าซีเรียลธัญพืช ขนมขบเคี้ยว ยาดม และยาหม่อง มูลค่ารวม 1 ล้านบาท เพื่อนําไปจัดทําถุงยังชีพสําหรับส่งมอบให้กับกลุ่มเป้าหมายและประชาชนที่เดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.)
นายจุติ กล่าวว่า กระทรวง พม. พร้อมกับทุกภาคส่วนจะร่วมกันแบ่งปันน้ําใจ โดยไม่ทอดทิ้งใคร และพร้อมจะ เข้าไปดูแลช่วยเหลืออย่างเต็มที่ ทั้งนี้ ขอขอบคุณภาคเอกชนที่มอบสิ่งของบริจาคจํานวนมาก โดยกระทรวง พม. จะเร่งนําไปมอบให้ถึงมือประชาชนกลุ่มเป้าหมายที่ประสบปัญหาความเดือดร้อนโดยเร็วที่สุด เพื่อให้ตรงตามวัตถุประสงค์ของผู้บริจาค และขอเชิญชวนทุกคนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อน และอยู่ในภาวะยากลําบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. บริเวณชั้น 2 อาคารกรมพัฒนาสังคมและสวัสดิการ กระทรวง พม. และโทรศัพท์ 02-659-6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-นายคาซูยะ นาชิดะ เอกอัครราชทูตญี่ปุ่นประจำประเทศไทย เข้าเยี่ยมคารวะรมว.วธ.พร้อมทั้งหารือเรื่องความร่วมมือและการสนับสนุนกิจกรรมแลกเปลี่ยนวัฒนธรรม
วันพฤหัสบดีที่ 14 พฤษภาคม 2563
นายคาซูยะ นาชิดะ เอกอัครราชทูตญี่ปุ่นประจําประเทศไทย เข้าเยี่ยมคารวะรมว.วธ.พร้อมทั้งหารือเรื่องความร่วมมือและการสนับสนุนกิจกรรมแลกเปลี่ยนวัฒนธรรม
นายคาซูยะ นาชิดะ เอกอัครราชทูตญี่ปุ่นประจําประเทศไทย เข้าเยี่ยมคารวะรมว.วธ.พร้อมทั้งหารือเรื่องความร่วมมือและการสนับสนุนกิจกรรมแลกเปลี่ยนวัฒนธรรมของสองประเทศ
วันที่ ๑๓ พฤษภาคม ๒๕๖๓ เวลา ๑๓.๓๐ น. นายคาซูยะ นาชิดะ (Mr. NASHIDA Kazuya) เอกอัครราชทูตญี่ปุ่นประจําประเทศไทย เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมทั้งหารือเรื่องความร่วมมือและการสนับสนุนกิจกรรมแลกเปลี่ยนวัฒนธรรมของสองประเทศผ่านหน่วยงานของกระทรวงวัฒนธรรม และหารือเรื่องแนวทางการทํางานด้านวัฒนธรรมภายใต้สถานการณ์การแพร่ระบาดและผลกระทบจากโรคติดเชื้อไวรัสโคโรนา ๒๐๑๙ (COVID-19) โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางประนอม คลังทอง ผู้ตรวจราชการกระทรวงวัฒนธรรม นายประทีป เพ็งตะโก อธิบดีกรมศิลปากร ผู้บริหารกระทรวงวัฒนธรรม ผู้แทนสถานเอกอัครราชทูตญี่ปุ่นประจําประทศไทย และผู้แทนหน่วยงานที่เกี่ยวข้อง เข้าร่วมหารือ ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-พาณิชย์ย้ำความมั่นใจคุณภาพข้าวหอมมะลิไทยไม่มีปลอมปน
วันศุกร์ที่ 15 กุมภาพันธ์ 2562
พาณิชย์ย้ําความมั่นใจคุณภาพข้าวหอมมะลิไทยไม่มีปลอมปน
รัฐมนตรีช่วยว่าการกระทรวงพาณิชย์ (นางสาวชุติมา บุณยประภัศร) ได้ชี้แจงถึงกรณีกระแสข่าวมีการเพาะปลูกข้าวหอมพวง หรือข้าวหอมเวียดนาม ในพื้นที่จังหวัดนครสวรรค์ และได้รับความนิยมจากโรงสีเนื่องจากมีความนุ่มและรับซื้อในราคาสูงกว่าข้าวเปลือกเจ้าของไทย
และอาจมีการนํามาปลอมปนกับข้าวหอมมะลิไทย ว่าสามารถนํามาปลอมปนกับข้าวหอมมะลิได้ยาก เนื่องจากลักษณะทางกายภาพข้าวหอมมะลิมีขนาดเมล็ดยาวกว่าข้าวหอมพวงอย่างชัดเจน ประกอบกับเมื่อตรวจสอบคุณสมบัติทางด้านเคมีด้วยวิธีการย้อมสารไอโอดีน การสลายเมล็ดในด่าง ตลอดจนการหุงต้ม เพื่อทดสอบความนุ่ม ปรากฏว่าข้าวหอมมะลิมีความนุ่มมากกว่า
โดยข้าวหอมมะลิไทยถือว่าเป็นข้าวคุณภาพดี มีชื่อเสียง ได้รับความนิยมจากทั้งตลาดต่างประเทศและภายในประเทศ กระทรวงพาณิชย์จึงได้มีการกํากับดูแลคุณภาพการจําหน่ายข้าวหอมมะลิ โดยในการส่งออกได้กําหนดให้ข้าวหอมมะลิเป็นสินค้ามาตรฐานและต้องผ่านขั้นตอนการตรวจสอบ ซึ่งกรมการค้าต่างประเทศต้องตรวจสอบคุณภาพความบริสุทธิ์ ความยาวเมล็ดข้าว สิ่งเจือปน รวมถึงแมลงมีชีวิต หากเป็นไปตามมาตรฐานที่กําหนดจึงจะดําเนินการส่งออกได้ สําหรับการจําหน่ายเพื่อบริโภคภายในประเทศกรมการค้าภายในได้มีการรับรองคุณภาพข้าวหอมมะลิโดยใช้เครื่องหมายรูปพนมมือแสดงบนบรรจุภัณฑ์และมีการสุ่มตรวจสอบคุณภาพตัวอย่างข้าวหอมมะลิที่วางจําหน่ายในท้องตลาดเป็นประจําทุกเดือน หากตรวจพบคุณภาพไม่ได้มาตรฐาน จะมีความผิดตามกฎหมายคุ้มครองผู้บริโภคในเรื่องการแสดงฉลาก โดยผู้ขายต้องระวางโทษจําคุกไม่เกิน 6 เดือน หรือปรับไม่เกิน 50,000 บาท หรือทั้งจําทั้งปรับ ถ้าผลิตเพื่อขาย หรือสั่งหรือนําเข้ามาเพื่อขาย ต้องระวางโทษจําคุก ไม่เกิน 1 ปี หรือปรับไม่เกิน 100,000 บาท หรือทั้งจําทั้งปรับจึงมั่นใจได้ว่าข้าวหอมพวงไม่สามารถนํามาปลอมปนกับข้าวหอมมะลิไทยได้อย่างแน่นอนหากพบหรือสงสัยว่าข้าวหอมมะลิมีคุณภาพไม่ได้มาตรฐานหรือมีการปลอมปน แจ้งได้ที่“สายด่วนกรมการค้าภายใน 1569”
ทั้งนี้กระทรวงพาณิชย์จะร่วมมือกับกระทรวงเกษตรและสหกรณ์เร่งทําความเข้าใจกับเกษตรกรและผู้ประกอบการค้าข้าว เพื่อส่งเสริมให้มีการเพาะปลูกพันธุ์ข้าวของไทยซึ่งได้รับการรับรอง มีคุณภาพดี และเป็นที่ต้องการของตลาด เพื่อรักษาภาพลักษณ์และชื่อเสียงคุณภาพข้าวของไทย และพัฒนาวงการค้าข้าวของไทยต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 4 เมษายน 2563
วันเสาร์ที่ 4 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 4 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 4 เมษายน 2563
1. สถานการณ์ทั่วโลกใน 203 ประเทศ 2 เขตบริหารพิเศษ 2 เรือสําราญ ข้อมูลตั้งแต่ 5 มกราคม – 4 เมษายน 2563 (07.00 น.) พบผู้ป่วยยืนยันติดเชื้อจํานวน 1,097,810 ราย เสี
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่4 เมษายน 2563
1. สถานการณ์ทั่วโลกใน 203ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –4 เมษายน 2563 (07.00 น.) พบผู้ป่วยยืนยันติดเชื้อจํานวน 1,097,810 ราย เสียชีวิต 59,140 ราย ส่วนประเทศจีนพบผู้ป่วย 81,620 ราย เสียชีวิต 3,322 ราย สหรัฐอเมริกาพบผู้ป่วย 276,965 ราย เสียชีวิต 7,391 ราย อิตาลีพบผู้ป่วย 119,827 ราย เสียชีวิต 14,681 ราย
2. สถานการณ์ในประเทศไทย (3 เม.ย.63 เวลา 16.00 น.) ผู้ป่วยกลับบ้านได้ 31 ราย ผู้ป่วยรายใหม่เพิ่ม 89 ราย นับเป็นลําดับที่ 1,979- 2,067 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 33 ราย มีรายละเอียด ดังนี้
1.1 สนามมวย 2 ราย
1.2 สถานบันเทิง 2 ราย
1.3 สัมผัสกับผู้ป่วยที่มีรายงานมาแล้ว 29 ราย
กลุ่มที่ 2ผู้ป่วยรายใหม่ จํานวน 48 ราย มีรายละเอียด ดังนี้
2.1 คนไทยเดินทางกลับจากต่างประเทศ/ชาวต่างชาติ รวม 21 ราย (เป็นคนไทย 18 ราย /ต่างชาติ 3 ราย)
2.2 สัมผัสผู้เดินทางจากต่างประเทศ 7 ราย
2.3 ไปสถานที่ชุมชน 5 ราย
2.4 อาชีพเสี่ยง 12 ราย
2.5 บุคลากรทางการแพทย์ 3 ราย (สะสม 35 ราย)
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 8 ราย
วันนี้ ได้รับรายงานผู้ป่วยเสียชีวิตเพิ่ม 1 ราย เป็นชายไทย อายุ 72 ปี มีประวัติโรคประจําตัวเป็นเบาหวาน ความดันโลหิตสูง ไขมันในเลือดสูงเข้ารับการรักษาที่สถาบันโรคทรวงอกเสียชีวิตวันที่ 3 เมษายน 2563
(เป็นผู้เสียชีวิตรายที่ 20)
โดยสรุปวันนี้ มีผู้ป่วยกลับบ้านแล้ว 612 ราย ยังรักษาในโรงพยาบาล1,435 ราย เสียชีวิตรวม 20 ราย รวมมีผู้ป่วยสะสม 2,067 ราย
***********************************4 เมษายน 2563
รัฐบาลไทย-ข่าวทำเนียบรัฐบาล-“พุทธิพงษ์” หารือมาตรการ Work @ Home
วันอังคารที่ 10 มีนาคม 2563
“พุทธิพงษ์” หารือมาตรการ Work @ Home
“พุทธิพงษ์” หารือมาตรการ Work @ Home
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือกับผู้ให้บริการอินเทอร์เน็ต 6 ราย ได้แก่ CAT, TOT, AIS, DTAC, TRUE และ 3BB รวมถึงผู้ผลิตซอฟต์แวร์ 3 ราย ได้แก่ ไมโครซอฟต์, ซิสโก้ และกูเกิล เพื่อให้สามารถนําเทคโนโลยีและบริการที่มีอยู่ในปัจจุบันมาเป็นเครื่องมือในการทํางานที่บ้าน (Work at Home) ให้สามารถทํางานได้อย่างต่อเนื่อง ไม่ได้รับผลกระทบจากสถานการณ์การแพร่เชื้อไวรัส COVID – 19 โดยจะเริ่มดําเนินการกับหน่วยงานภาครัฐและรัฐวิสาหกิจ ณ ห้องประชุม 707 A ชั้น 7 อาคารสํานักงานส่งเสริมเศรษฐกิจดิจิทัล (DEPA) ถนนลาดพร้าว ซอย 4 แขวงจอมพล เขตจตุจักร กรุงเทพฯ เมื่อวันที่ 9 มีนาคม 2563
**************
รัฐบาลไทย-ข่าวทำเนียบรัฐบาล-รัฐบาลเปิดทำเนียบฯ รับบริจาคเงินช่วยเหลือผู้ประสบอุทกภัย วันศุกร์ที่ 4 สิงหาคมนี้
วันอังคารที่ 1 สิงหาคม 2560
รัฐบาลเปิดทําเนียบฯ รับบริจาคเงินช่วยเหลือผู้ประสบอุทกภัย วันศุกร์ที่ 4 สิงหาคมนี้
รัฐบาลเปิดทําเนียบฯ รับบริจาคเงินช่วยเหลือผู้ประสบอุทกภัย วันศุกร์ที่ 4 สิงหาคมนี้ โดยขอเชิญชวนประชาชนร่วมกันบริจาคเงินได้ที่กองทุนช่วยเหลือผู้ประสบสาธารณภัย สปน. ผ่านหมายเลขบัญชี 067-0-06895-0 ธนาคารกรุงไทย สาขาทําเนียบรัฐบาล
วันนี้ ( 1 ส.ค. 60 ) เวลา 15.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงการเปิดรับบริจาคเงินช่วยเหลือผู้ประสบอุทกภัยในขณะนี้ว่า ผู้ที่มีความประสงค์จะบริจาคเงินช่วยเหลือผู้ประสบอุทกภัยสามารถบริจาคเงินผ่านบัญชี ซึ่งเคยเปิดรับบริจาคเงินช่วยเหลือผู้ประสบอุทกภัยภาคใต้ ที่กองทุนช่วยเหลือผู้ประสบสาธารณภัย ของสํานักงานปลัดสํานักนายกรัฐมนตรี ธนาคารกรุงไทย สาขาทําเนียบรัฐบาล หมายเลขบัญชี067-0-06895-0 ทั้งนี้ ในวันศุกร์ที่ 4 สิงหาคม 2560 รัฐบาลจะจัดรายการพิเศษเพื่อรับบริจาคเงินช่วยเหลือประชาชนผู้ประสบอุทกภัยขึ้น ณ ตึกสันติไมตรี (หลังนอก) ทําเนียบรัฐบาล เริ่มตั้งแต่เวลา 18.00 น. โดยจะมีการถ่ายทอดสดผ่านทางสถานีโทรทัศน์ช่อง 9 อสมท. และสถานีวิทยุโทรทัศน์แห่งประเทศไทย (NBT) จึงขอเชิญชวนประชาชน หน่วยงานราชการ และรัฐวิสาหกิจ ร่วมกันบริจาคเงินช่วยเหลือประชาชนผู้ประสบอุทกภัยได้ที่กองทุนกองทุนช่วยเหลือผู้ประสบสาธารณภัย ของสํานักงานปลัดสํานักนายกรัฐมนตรี ผ่านบัญชี067-0-06895-0 ธนาคารกรุงไทย สาขาทําเนียบรัฐบาล
สําหรับผู้ที่บริจาคเงินเพื่อช่วยเหลือผู้ประสบอุทกภัย กรณีบุคคลธรรมดา สามารถนําเงินที่บริจาคไปหักลดหย่อนในการคํานวณภาษีเงินได้บุคคลธรรมดาได้เท่าที่บริจาค แต่ไม่เกินร้อยละสิบของเงินได้สุทธิ กรณีบริษัทหรือห้างหุ้นส่วนนิติบุคคล สามารถนําเงินหรือมูลค่าทรัพย์สินที่บริจาคไปหักเป็นรายจ่ายในการคํานวณกําไรสุทธิได้เท่าที่บริจาค แต่ไม่เกินร้อยละ 2 ของกําไรสุทธิ
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ นำคณะ พศ. ลงพื้นที่ตรวจศูนย์ช่วยเหลือผู้ได้รับผลกระทบจากการแพร่ระบาดของโรคติดเชื้อไวรัสโควิด-19 2 วัดดังใน กทม.
วันพฤหัสบดีที่ 2 เมษายน 2563
รมต. นร. นายเทวัญ ฯ นําคณะ พศ. ลงพื้นที่ตรวจศูนย์ช่วยเหลือผู้ได้รับผลกระทบจากการแพร่ระบาดของโรคติดเชื้อไวรัสโควิด-19 2 วัดดังใน กทม.
รมต. นร. นายเทวัญ ฯ นําคณะ พศ. ลงพื้นที่ตรวจศูนย์ช่วยเหลือผู้ได้รับผลกระทบจากการแพร่ระบาดของโรคติดเชื้อไวรัสโควิด-19 2 วัดดังใน กทม.
วันนี้ (2 เม.ย.2563) เวลา 14.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ นําคณะลงพื้นที่ตรวจเยี่ยมและให้กําลังใจศูนย์ช่วยเหลือผู้ได้รับผลกระทบจากการแพร่ระบาดของโรคติดเชื้อไวรัสโควิด-19 หรือ โรงทาน ที่จัดตั้งขึ้นในวัดต่างๆ ตามพระดําริของเจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ซึ่งในวันนี้ได้ลงพื้นที่ตรวจเยี่ยมและให้กําลังใจพร้อมทั้งให้คําแนะนํา จํานวน 2 วัด
รัฐมนตรีประจําสํานักนายกรัฐมนตรีและคณะ เดินทางไปยังศูนย์วัดอรุณราชวราราม เขตบางกอกใหญ่ กรุงเทพมหานคร โดยการสนองงานของคณะสงฆ์วัดอรุณราชวราราม นําโดยพระเดชพระคุณพระธรรมรัตนดิลก กรรมการมหาเถรสมาคม ผู้รักษาการแทนเจ้าคณะภาค 9 เจ้าอาวาสวัดอรุณราชวราราม ร่วมกับโรงพยาบาลนครธน สํานักงานเขตบางกอกใหญ่ สถานีตํารวจนครบาลบางกอกใหญ่ กระทรวงวัฒนธรรม ร่วมดําเนินการศูนย์ช่วยเหลือผู้ได้รับผลกระทบจากการแพร่ระบาดของโรคติดเชื้อไวรัสโควิด-19 (โรงทาน) ถวายอาหารพระภิกษุ-สามเณร ภายในวัด รวมทั้งแจกจ่ายให้กับผู้ประสบความยากลําบาก ในสถานการณ์การแพร่ระบาดของโรคติดเชื้อไวรัสโควิด-19 ในขณะนี้ สําหรับผู้มีจิตศรัทธาที่ต้องการร่วมบริจาคเครื่องอุปโภคบริโภค สามารถติดต่อพระครูปลัดดิลกวัฒน์ (ชุมพร) เลขานุการวัดอรุณราชวราราม โทร. 089-4877391
จากนั้นรัฐมนตรีประจําสํานักนายกรัฐมนตรีและคณะเดินทางไปยังศูนย์วัดยานนาวา เขตสาทร กรุงเทพมหานคร โดยเจ้าประคุณ สมเด็จพระมหาธีราจารย์ กรรมการมหาเถรสมาคม เจ้าอาวาสวัดยานนาวา ประธานสํานักงานกํากับดูแลพระธรรมทูตไปต่างประเทศ ประธานฝ่ายสาธารณสงเคราะห์ ของมหาเถรสมาคม มอบหมายให้พระราชพรหมาภรณ์ ผจล.วัดยานนาวา พระราชวชิโรดม รก.เจ้าคณะเขตสาทร พร้อมด้วยสํานักงานฝ่ายสาธารณสงเคราะห์ ของมหาเถรสมาคม สํานักงานเขตสาทร สํานักอนามัยกรุงเทพมหานคร ศูนย์บริการสาธารณสุข 14 (แก้วสีบุญเรือง) ร่วมดําเนินการศูนย์ช่วยเหลือผู้ได้รับผลกระทบจากการแพร่ระบาดของโรค ติดเชื้อไวรัสโควิด-19 (โรงทาน) มอบอาหารแก่ประชาชนผู้ยากลําบาก โดยปฏิบัติตามมาตรการ มติมหาเถรสมาคม ประกาศกรมควบคุมโรค กระทรวงสาธารณสุข และกรุงเทพมหานคร อย่างเคร่งครัด สําหรับผู้มีจิตศรัทธาที่ต้องการร่วมบริจาค เครื่องอุปโภคบริโภค สามารถติดต่อ พระมงคลวชิรากร ผจล.วัดยานนาวา พระครูปลัดสุวัฒนวชิรคุณ ผจล.วัดยานนาวา ฝ่ายเผยแผ่วัดยานนาวา โทร. 02-672 3216 และ 084-455 585
รัฐมนตรีประจําสํานักนายกรัฐมนตรี กล่าวว่า พุทธศาสนิกชนผู้มีจิตศรัทธา จะร่วมในการช่วยเหลือเครื่องอุปโภคบริโภค สามารถติดต่อโดยตรงที่ได้ที่ศูนย์ฯ ทั้งในกรุงเทพมหานครและจังหวัดต่างๆ ในส่วนภูมิภาค หรือติดต่อโดยตรงที่ สํานักงานพระพุทธศาสนาแห่งชาติ และ สํานักงานพระพุทธศาสนาจังหวัดทุกจังหวัด
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดอาคารเฉลิมพระเกียรติ 80 พรรษา 12 สิงหาคม 2555 โรงพยาบาลหัวหิน
วันพฤหัสบดีที่ 10 สิงหาคม 2560
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิดอาคารเฉลิมพระเกียรติ 80 พรรษา 12 สิงหาคม 2555 โรงพยาบาลหัวหิน
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิดอาคารเฉลิมพระเกียรติ  80 พรรษา 12 สิงหาคม 2555  โรงพยาบาลหัวหิน อ.หัวหิน จ.ประจวบคีรีขันธ์  เพื่อรองรับการพัฒนาศักยภาพเป็นศูนย์อุบัติเหตุฉุกเฉินและโรคหัวใจฉุกเฉิน
วันนี้ (10 สิงหาคม 2560) เวลา 08.30 น. สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิดอาคารเฉลิมพระเกียรติ 80 พรรษา 12 สิงหาคม 2555 โรงพยาบาลหัวหิน จังหวัดประจวบคีรีขันธ์ โดยรัฐมนตรีว่าการกระทรวงสาธารณสุข ผู้ว่าราชการจังหวัดประจวบคีรีขันธ์ นายแพทย์สาธารณสุขจังหวัด ผู้อํานวยการโรงพยาบาลหัวหิน ผู้บริหาร ข้าราชการ ประชาชนเฝ้ารับเสด็จฯ
ศาสตราจารย์ คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กราบบังคมทูลรายงานว่า โรงพยาบาลหัวหิน ได้รับการยกฐานะจากโรงพยาบาลชุมชน ขนาด 90 เตียง เป็นโรงพยาบาลทั่วไป โดยคณะรัฐมนตรีเห็นชอบโครงการพัฒนาศักยภาพโรงพยาบาลหัวหิน พ.ศ.2546-พ.ศ.2550 ให้โรงพยาบาลหัวหินเป็นศูนย์อุบัติเหตุและศูนย์โรคหัวใจฉุกเฉิน ขนาด 200 เตียง และได้รับการอนุมัติให้ขยายเป็น 340 เตียงเมื่อวันที่ 30 สิงหาคม 2556 เพื่อให้มีความพร้อมรองรับอุบัติเหตุฉุกเฉินสําหรับบุคคลสําคัญได้อย่างมีประสิทธิภาพ เป็นโรงพยาบาลศูนย์ขนาด 500 เตียง และเป็นศูนย์อุบัติเหตุ ระดับ 2 รองรับผู้ป่วยฉุกเฉินทางอายุรกรรมโรคหัวใจและหลอดเลือด ทําการผ่าตัดอย่างง่ายและผ่าตัดด้วยสายสวนเส้นเลือดหัวใจได้ รวมทั้งการศึกษาวิจัยพัฒนาการป้องกันและรักษาโรคหัวใจในเขตภาคกลางตอนล่าง และเป็นโรงพยาบาลสมทบผลิตแพทย์ระดับปริญญาและหลังปริญญา ตลอดจนบุคลากรด้านการแพทย์และสาธารณสุขอื่น ฯ
ทั้งนี้ โรงพยาบาลหัวหิน ได้รับจัดสรรงบประมาณรายจ่ายประจําปี 2554 ก่อสร้างอาคารอุบัติเหตุและฉุกเฉินขนาด 10 ชั้น พื้นที่ใช้สอยประมาณ 19,140 ตารางเมตร พร้อมอุปกรณ์ประกอบอาคาร 1 หลัง จํานวนเงินทั้งสิ้น 380,829,047.45 บาท (สามร้อยแปดสิบล้านแปดแสนสองหมื่นเก้าพันสี่สิบเจ็ดบาทสี่สิบห้าสตางค์) ก่อสร้างแล้วเสร็จวันที่ 5 ตุลาคม 2558 เริ่มเปิดให้บริการตั้งแต่กุมภาพันธ์ 2559 เป็นต้นมา โดยได้รับพระราชทานชื่ออาคารว่า “อาคารเฉลิมพระเกียรติ 80 พรรษา 12 สิงหาคม 2555” พร้อมทั้งพระราชทานพระบรมราชานุญาตเชิญตราสัญลักษณ์งานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 ประดิษฐานบนอาคารดังกล่าวด้วย
ปัจจุบันโรงพยาบาลหัวหินเป็นโรงพยาบาลทั่วไปขนาด 340 เตียง มีบุคลากร 1,209 คน ให้บริการระดับปฐมภูมิ ทุติยภูมิและตติยภูมิ เป็นศูนย์อุบัติเหตุ โดยมีทีมแพทย์ผู้เชี่ยวชาญเฉพาะทางหลายสาขา ผู้ป่วยนอกเฉลี่ย 1,700 คนต่อวัน ผู้ป่วยในเฉลี่ย 341 คนต่อวัน แนวโน้มผู้มารับบริการเพิ่มมากขึ้น อยู่ระหว่างขอขยายเป็น 405 เตียง โดยได้รับอนุมัติจากแพทยสภาให้เป็นโรงพยาบาลสําหรับแพทย์เพิ่มพูนทักษะปี 1 ฝึกปฏิบัติงานตั้งแต่ปีงบประมาณ 2551 และเป็นสถาบันสมทบร่วมผลิตแพทย์กับคณะแพทยศาสตร์ศิริราชพยาบาล
*************** 10 สิงหาคม 2560
รัฐบาลไทย-ข่าวทำเนียบรัฐบาล-นายกฯ รับคนไทยเดินทางกลับจากออสเตรเลีย  207 คน พร้อมตรวจเยี่ยมการทำงานของเจ้าหน้าที่คัดกรองและระบบตรวจคนเข้าเมือง ณ ท่าอากาศยานสุวรรณภูมิ
วันอาทิตย์ที่ 26 เมษายน 2563
นายกฯ รับคนไทยเดินทางกลับจากออสเตรเลีย  207 คน พร้อมตรวจเยี่ยมการทํางานของเจ้าหน้าที่คัดกรองและระบบตรวจคนเข้าเมือง ณ ท่าอากาศยานสุวรรณภูมิ
นายกฯ รับคนไทยเดินทางกลับจากออสเตรเลีย  207 คน พร้อมตรวจเยี่ยมการทํางานของเจ้าหน้าที่คัดกรองและระบบตรวจคนเข้าเมือง ณ ท่าอากาศยานสุวรรณภูมิ
วันนี้(26เมษายน2563)ช่วงบ่ายนายกรัฐมนตรีได้เดินทางไปยังท่าอากาศยานสุวรรณภูมิเพื่อรอรับคนไทยที่เดินทางกลับจากออสเตรเลียจํานวน 207คนประกอบด้วยนักเรียนนักศึกษาคนงานนักท่องเที่ยวที่ตกค้างอยู่ซึ่งเดินทางถึงไทยเวลา16.20น.พร้อมตรวจเยี่ยมการทํางานของเจ้าหน้าที่การคัดกรองระบบตรวจคนเข้าเมืองทั้งนี้ที่ผ่านมานายกรัฐมนตรีได้สั่งการให้กระชับเวลาการตรวจเข้าเมืองและการคัดกรองเพื่ออํานวยความสะดวกแก่ผู้เดินทางกลับซึ่งฝ่ายที่ดูแลและร่วมปฏิบัติการเช่นสาธารณสุขการท่าอากาศยานฯสํานักงานตํารวจตรวจคนเข้าเมืองและกลาโหมได้รับไปดําเนินการว่าสามารถดําเนินการให้เสร็จสิ้นภายในไม่เกิน1ชม
ทั้งนี้สํานักงานการบินพลเรือนแห่งประเทศไทยได้ประกาศห้ามอากาศยานทําการบินเข้าสู่ประเทศไทยเป็นการชั่วคราวจนถึงวันที่30เมษายน2563ยกเว้นอากาศยานบางประเภทซึ่งหนึ่งในข้อยกเว้นได้เครื่องบินเช่าเหมาลําที่นําคนไทยกลับประเทศ( Repatriation)และปฏิบัติตามมาตรการFit to Flyอย่างเข้มงวดโดยผู้ที่เดินทางกลับมาทั้งหมดนี้จะผ่านการตรวจคัดกรองหากพบมีไข้จะนําส่งโรงพยาบาลหากปกติไม่มีไข้จะต้องเข้าสู่ระบบกักกันโรคหรือState Quarantineทุกคนเป็นเวลา14วัน
ในโอกาสนี้นายกรัฐมนตรีได้รอรับคนไทยที่เดินทางกลับมาถึงและสอบถามพูดคุยเกี่ยวกับการเดินทางและสุขภาพระหว่างรอขั้นตอนการคัดกรองและแจ้งว่าหากขาดเหลือมีปัญหาอะไรก็แจ้งเจ้าหน้าที่ได้ทันทีทุกคนพร้อมดูแลและช่วยเหลืออย่างเต็มที่
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี มอบนโยบายการปฏิบัติราชการในภูมิภาคและส่งมอบโครงการโรงเรียนด้อยโอกาส
วันเสาร์ที่ 24 กุมภาพันธ์ 2561
รองนายกรัฐมนตรี มอบนโยบายการปฏิบัติราชการในภูมิภาคและส่งมอบโครงการโรงเรียนด้อยโอกาส
รองนายกรัฐมนตรี มอบนโยบายการปฏิบัติราชการในภูมิภาคและส่งมอบโครงการโรงเรียนด้อยโอกาส
ในระหว่างวันที่ 25-26 กุมภาพันธ์ 2561 พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม จะเดินทางไปปฏิบัติราชการในพื้นที่ภาคตะวันออกเฉียงเหนือเพื่อมอบนโยบายในการกํากับและติดตามการปฏิบัติราชการในภูมิภาค เขตตรวจราชการที่ 10 ที่จังหวัดอุดรธานี หนองคาย เลย และหนองบัวลําภู โดยจะไปรับฟังผลการดําเนินโครงการที่จังหวัดต่าง ๆ ได้รับการสนับสนุนงบประมาณทั้งที่เป็นงบประมาณรายจ่ายประจําปีและงบประมาณฟื้นฟูผลกระทบจากภัยพิบัติกรณีฉุกเฉิน โครงการที่จะขอรับการสนับสนุนงบประมาณประจําปีงบประมาณ พ.ศ.2561 และปัญหาอุปสรรคในการดําเนินงาน รวมทั้งจะไปเป็นประธานในการส่งมอบโครงการเสริมสร้างคุณภาพชีวิตของนักเรียนในโรงเรียนที่ด้อยโอกาสประจําปี 2560 ซึ่งเป็นโครงการที่สํานักงานรองนายกรัฐมนตรี (พลอากาศเอก ประจิน จั่นตอง) ดําเนินการในพื้นที่จังหวัดดังกล่าวด้วย
​​
ทั้งนี้คณะของรองนายกรัฐมนตรีและรัฐมนตรีว่าการกระทรวงยุติธรรมมีกําหนดการที่น่าสนใจดังนี้
วันที่ 25 กุมภาพันธ์ 2561
เวลา 08.00 น. เป็นประธานมอบตู้เพาะเห็ดอัตโนมัติและเครื่องอบแห้งระบบรังสี
อินฟราเรดแบบเคลื่อนย้ายได้ ซึ่งเป็นผลงานของสํานักงานคณะกรรมการวิจัยแห่งชาติ ให้แก่ ผู้ว่าราชการจังหวัดอุดรธานีตัวแทนจังหวัดหนองคาย ตัวแทนจังหวัดเลย และตัวแทนจังหวัดหนองบัวลําภู ณ บริเวณหน้าศาลากลางจังหวัดอุดรธานี
​​​​เวลา 08.30 น. เป็นประธานในการประชุมร่วมกับผู้ว่าราชการจังหวัดอุดรธานีและหัวหน้าส่วนราชการของจังหวัดอุดรธานี ณ ห้องประชุมกรมหลวงประจักษ์ศิลปาคม ศาลากลางจังหวัดอุดรธานี
​​​​เวลา 10.00 น. ลงพื้นที่ตรวจติดตามโครงการที่จังหวัดได้รับการสนับสนุนงบประมาณรายจ่ายประจําปี งบกลาง รายการเงินสํารองจ่ายเพื่อกรณีฉุกเฉินหรือจําเป็นในอํานาจของรองนายกรัฐมนตรี ประจําปีงบประมาณ พ.ศ.2560 ในโครงการปรับปรุงถนนลาดยางสายบ้านวังทอง – คําชะโนด อําเภอบ้านดุง จังหวัดอุดรธานี
​​​​เวลา 12.00 น. เป็นประธานในการประชุมร่วมกับผู้ว่าราชการจังหวัดหนองคายและหัวหน้าส่วนราชการของจังหวัดหนองคาย ณ ห้องประชุมปทุมเทวาภิบาล ศาลากลางจังหวัดหนองคาย
​​​​เวลา 13.45 น. เป็นประธานในพิธีส่งมอบโครงการเสริมสร้างคุณภาพชีวิตนักเรียนในโรงเรียนที่ด้อยโอกาสประจําปี 2560 ที่โรงเรียนบ้านนาโคก ตําบลผาตั้ง จังหวัดหนองคาย
​​​​เวลา 15.30 น. เป็นประธานในพิธีส่งมอบโครงการเสริมสร้างคุณภาพชีวิตของนักเรียนในโรงเรียนที่ด้อยโอกาสประจําปี 2560 ที่โรงเรียนบ้านวังกกเดื่อ ตําบลหนองหญ้าปล้อง อําเภอวังสะพุง จังหวัดเลย
​​​
วันที่ 26 กุมภาพันธ์ 2561
​​​​เวลา 09.00 น. เป็นประธานในการประชุมร่วมกับผู้ว่าราชการจังหวัดเลยและหัวหน้าส่วนราชการของจังหวัดเลย ณ ห้องประชุมศรีสองรัก ศาลากลางจังหวัดเลย
เวลา 13.00 น. เป็นประธานในการประชุมร่วมกับผู้ว่าราชการจังหวัดหนองบัวลําภู
และหัวหน้าส่วนราชการของจังหวัดหนองบัวลําภู ณ ห้องประชุมภูพานคํา ศาลากลางจังหวัดหนองบัวลําภู
เวลา 15.00 น. เป็นประธานในพิธีส่งมอบโครงการเสริมสร้างคุณภาพชีวิตของนักเรียน
ในโรงเรียนที่ด้อยโอกาสประจําปี 2560 ที่โรงเรียนบ้านวังมน ตําบลโคกม่วง อําเภอโนนสังข์ จังหวัดหนองบัวลําภู
....................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-สนข. ชี้แจงข้อเท็จจริง กรณีญี่ปุ่นยกเลิกลงทุนก่อสร้าง รถไฟฟ้าความเร็วสูงสายกรุงเทพฯ-เชียงใหม่
วันพุธที่ 31 ตุลาคม 2561
สนข. ชี้แจงข้อเท็จจริง กรณีญี่ปุ่นยกเลิกลงทุนก่อสร้าง รถไฟฟ้าความเร็วสูงสายกรุงเทพฯ-เชียงใหม่
สนข. ชี้แจงข้อเท็จจริง กรณีญี่ปุ่นยกเลิกลงทุนก่อสร้าง รถไฟฟ้าความเร็วสูงสายกรุงเทพฯ-เชียงใหม่
วันที่ 25 ตุลาคม 2561 นายสราวุธ ทรงศิวิไล ผู้อํานวยการสํานักงานนโยบายและแผนการขนส่งและจราจร (สนข.) กระทรวงคมนาคม ชี้แจงข้อเท็จจริงกรณีญี่ปุ่นยกเลิกลงทุนก่อสร้างรถไฟฟ้าความเร็วสูงสายกรุงเทพฯ-เชียงใหม่ ตามที่ ONE TV / Workpoint TV / นสพ.โพสต์ทูเดย์ นําเสนอข่าวญี่ปุ่นจะไม่เข้าร่วมลงทุนก่อสร้างรถไฟฟ้าความเร็วสูง สายกรุงเทพฯ-เชียงใหม่ ในส่วนของงานก่อสร้างและงานวางระบบ รวมถึงงานจัดซื้อตัวรถและซ่อมบํารุง เนื่องจากกังวลว่าจะไม่คุ้มค่าต่อการลงทุน ส่วนด้านงานบริหารและการพัฒนาพื้นที่เชิงพาณิชย์รอบสถานี (TOD) ยังคงมีความเป็นไปได้ที่ญี่ปุ่นจะเข้ามาร่วมลงทุนควบคู่ไปกับการส่งเสริมด้านความรู้เทคโนโลยีรถไฟความเร็วสูง เพื่อผลิตบุคลากรรองรับในอนาคต
สํานักงานนโยบายและแผนการขนส่งและจราจร (สนข.) กระทรวงคมนาคม ขอชี้แจงรายละเอียดข้อเท็จจริง ดังนี้
กระทรวงคมนาคม (คค.) และกระทรวงที่ดิน โครงสร้างพื้นฐาน การขนส่งและการท่องเที่ยวแห่งญี่ปุ่น (MLIT) ได้ร่วมลงนามในบันทึกความร่วมมือการพัฒนาระบบรางระหว่างไทย-ญี่ปุ่น (MOC) เมื่อวันที่ 27 พฤษภาคม 2558 ณ กรุงโตเกียว ประเทศญี่ปุ่น เพื่อพัฒนารถไฟความเร็วสูง เส้นทางกรุงเทพฯ-เชียงใหม่ โดยได้เริ่มทําการศึกษาความเหมาะสมของโครงการระยะที่ 1 ช่วงกรุงเทพฯ-พิษณุโลก ตั้งแต่เดือนธันวาคม 2558 แล้วเสร็จในเดือนพฤศจิกายน 2560
ปัจจุบัน คค. และ MLIT อยู่ระหว่างการหารือเรื่องรูปแบบการลงทุนโครงการร่วมกัน ซึ่งขณะนี้ยังไม่ได้ข้อสรุป เนื่องจากมีรายละเอียดหลายประเด็นที่ต้องมีการพิจารณาอย่างรอบคอบ ทั้งในส่วนของงานก่อสร้างและงานวางระบบ รวมถึงงานจัดซื้อตัวรถและการซ่อมบํารุง โดย คค. และ MLIT ได้มีการหารือร่วมกันครั้งล่าสุดในคราวประชุมระดับรัฐมนตรีด้านคมนาคม เมื่อวันที่ 19 ตุลาคม 2561 โดยฝ่ายไทยยังยืนยันว่าฝ่ายญี่ปุ่นควรร่วมพิจารณาลงทุนกับฝ่ายไทย (Joint Investment) เนื่องจากผลการศึกษาขององค์การความร่วมมือระหว่างประเทศของญี่ปุ่น (JICA) สรุปว่า ต้องมีการพัฒนาพื้นที่ตามแนวเส้นทางและพื้นที่รอบสถานี (TOD) ร่วมด้วย จึงจะเกิดความคุ้มค่าในการลงทุน ซึ่งการดําเนินงานดังกล่าวต้องอาศัยประสบการณ์และความเชี่ยวชาญของญี่ปุ่น ดังนั้น การตัดสินใจลงทุนในโครงการนี้รัฐบาลไทยจึงต้องพิจารณาอย่างรอบคอบ
อย่างไรก็ตาม ในการหารือล่าสุดฝ่ายไทยได้เสนอให้ฝ่ายญี่ปุ่นพิจารณาใช้รูปแบบการดําเนินงานในลักษณะเดียวกับการลงทุนในโครงการรถไฟความเร็วสูงเท็กซัส ประเทศสหรัฐอเมริกา (Texas High-Speed Railway Project) เมื่อปี พ.ศ. 2558 ที่ลงทุนผ่าน Japan Oversea Infrastructure Investment Corporation for Transport and Urban Development (JOIN) โดยมอบหมายให้คณะทํางานทั้ง 2 ฝ่าย (ไทย-ญี่ปุ่น) ร่วมกันศึกษาในรายละเอียดดังกล่าว เพื่อให้ได้ข้อสรุปเรื่องการร่วมลงทุนในโครงการนี้โดยเร็วต่อไป
------------------------
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลดำเนินการตามกติกา ICAO
วันอังคารที่ 12 กันยายน 2560
นายกรัฐมนตรีเผยรัฐบาลดําเนินการตามกติกา ICAO
นายกรัฐมนตรีเผยรัฐบาลดําเนินการตามกติกา ICAO
วันนี้ (12 กันยายน 2560) เวลา 15.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์แก่สื่อมวลชนเกี่ยวกับการดําเนินตามมาตรการขององค์การการบินพลเรือนระหว่างประเทศ (International Civil Aviation Organization: ICAO) ระบุว่า สายการบินที่ยังไม่ได้รับการตรวจประเมินความก้าวหน้าเกี่ยวกับการแก้ไขบกพร่องที่มีนัยสําคัญต่อความปลอดภัย (Significant Safety Concern: SSC) และใบรับรองผู้ดําเนินการเดินอากาศใหม่ (Recertification of Air Operator Certificate: Re-AOC) จาก ICAO จะถูกระงับการทําการบินระหว่างประเทศ ซึ่งเป็นไปตามกติกาของ ICAO ทั้งนี้ ICAO จะเดินทางมาตรวจประเมินความก้าวหน้าเกี่ยวกับการแก้ไขบกพร่องที่มีนัยสําคัญต่อความปลอดภัย ในปลายเดือนกันยายน 2560